и безопасността (ERADIS)
 1. Регистрирането в ERATV се извършва от разрешаващия орган, като се използва информацията, представената от заявителя в рамките на заявлението за искане на разрешение. Заявителят носи отговорност за пълнотата и верността на данните, предоставени на разрешаващия орган. Разрешаващият орган отговаря за проверяване на съгласуваността на подадените от заявителя данни и за осигуряване на обществена достъпност на съответното вписване в ERATV.
 2. Разрешаващият орган трябва да осигури актуализиране, както е уместно, на Базата данни на Европейската железопътна агенция относно оперативната съвместимост и безопасността („ERADIS“) преди предоставянето на разрешение за типа возило и/или на разрешение за пускане на возилото на пазара.
 3. В случай на изменения по член 15, параграф 1, буква в) и член 15, параграф 3, разрешаващият орган регистрира в ERATV новата версия на типа возило или новата версия на вариант на типа возило, като използва информацията, предоставена от притежателя на разрешението за типа возило. Притежателят на разрешението на типа возило носи отговорност за пълнотата и верността на данните, предоставени на разрешаващия орган. Разрешаващият орган отговаря за проверяване на съгласуваността на подадените от притежателя на разрешението на типа возило и за осигуряване на обществена достъпност на съответното вписване в ERATV.
 Докато се очаква да се извърши регистрацията на нова версия на тип возило или на нова версия на вариант на тип возило, возилата, които са изменени за да съответстват на новата версия, могат вече незабавно да се използват.
 Член 51
 Преразглеждане по член 21, параграф 11 от Директива (ЕС) 2016/797
 1. В случаите, при които решението на разрешаващия орган съдържа отказ или различаващи се условия за използване на возилото и други ограничения в сравнение с посочените от заявителя в неговото заявление, заявителят може да поиска преразглеждане на решението в срок от един месец след неговото получаване. Това искане се подава от заявителя посредством системата за обслужване на едно гише.
 2. Искането за преразглеждане трябва да включва списък на въпросите, които според заявителя не са били правилно разгледани по време на процеса на разрешаване на возилото.
 3. Всяка допълнителна информация, която е била разработена и вписана чрез системата за обслужване на едно гише след датата на издаване на решението за разрешаване, не се допуска в качеството на данни по досието.
 4. Разрешаващият орган, в координация (когато е приложимо) и с националните органи по безопасността за района на използване, трябва да осигури безпристрастност на процеса на преразглеждане.
 5. При процеса на преразглеждане трябва да бъдат разгледани проблемите, обосноваващи отрицателното решение на разрешаващия орган, в съответствие с искането на заявителя.
 6. В случаите, при които като разрешаващ орган действа Агенцията, решението дали тя да промени или не своето решение подлежи на преразглеждане, в координация (когато е приложимо) със съответните национални органи по безопасността за района на използване.
 7. Разрешаващият орган трябва да потвърди или промени своето първоначално решение в срок от два месеца от датата на получаване на искането за преразглеждане. Решението се съобщава на съответните страни посредством системата за обслужване на едно гише.
 Член 52
 Архивиране на решение и на цялостното досие, придружаващо издаденото решение в съответствие с член